SET ปิดเช้าลบ 5 จุด นลท.จับตาประชุม ECB-BOJ หวั่นลด QE หลังเงินเฟ้อสูง
SET ปิดเช้าลบ 5 จุด ตามตปท. นลท.จับตาประชุม ECB-BOJ หวั่นลด QE หลังเงินเฟ้อสูงตามราคาน้ำมัน บ่ายนี้ตลาดฯคงยังติดลบ พร้อมให้กรอบแกว่งตัว 1,630-1,637 จุด
27 ต.ค. 2564

นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ตลาดหุ้นไทยเช้านี้ปรับตัวลงในทิศทางเดียวกับตลาดหุ้นในภูมิภาคเอเชียที่ส่วนใหญ่เคลื่อนไหวในแดนลบ ในช่วงรอดูผลการประชุมธนาคารกลางยุโรป (ECB) และการประชุมธนาคารกลางญี่ปุ่น (BOJ) วันพรุ่งนี้ (28 ต.ค.2564) ซึ่งรอบนี้จับตา ECB จะปรับลด QE หรือไม่ หลังจากที่ตัวเลขเงินเฟ้ออยู่ในระดับสูงอันเป็นผลจากราคาน้ำมันที่ปรับตัวขึ้น และรอติดตามการประชุมธนาคารกลางสหรัฐฯ (เฟด) ในสัปดาห์หน้า ซึ่งก็จับตาในเรื่องการปรับลด QE ด้วยเช่นกัน
ทั้งนี้ ตลาดฯจึงเป็นลักษณะของการเล่นกันในกรอบแคบๆ ไปก่อน หลังไม่มีปัจจัยใหม่เข้ามาสนับสนุนการลงทุน จึงหันเล่นเก็งกำไรในหุ้นขนาดเล็ก ทำให้วอลุ่มเทรดโดยรวมอยู่ในลักษณะหดตัว
สำหรับแนวโน้มการลงทุนในช่วงบ่ายนี้ นายศราวุธ กล่าวว่า ตลาดฯคงจะยังติดลบ พร้อมให้กรอบการแกว่งไว้ที่ 1,630 – 1,637 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KCE มูลค่าการซื้อขาย 1,858.19 ล้านบาท ปิดที่ 86.25 บาท เพิ่มขึ้น 1.00 บาท
SCGP มูลค่าการซื้อขาย 1,661.51 ล้านบาท ปิดที่ 64.50 บาท เพิ่มขึ้น 0.50 บาท
KBANK มูลค่าการซื้อขาย 1,449.30 ล้านบาท ปิดที่ 139.50 บาท ราคาไม่เปลี่ยนแปลง
BANPU มูลค่าการซื้อขาย 1,293.53 ล้านบาท ปิดที่ 12.00 บาท ลดลง 0.10 บาท
SCB มูลค่าการซื้อขาย 1,075.46 ล้านบาท ปิดที่ 123.50 บาท เพิ่มขึ้น 0.50 บาท